|  |  |
| --- | --- |
| EZVet  מערכת לניהול העולם הוטרינרי | מסמך איפיון וניתוח  מסמך זה מתאר את הדרישות ממערכת EZVet, מערכת לניהול העולם הוטרינרי.    שם המגיש: רון גל |

תוכן עניינים

[כללי 2](#_Toc458186763)

[ייעוד המערכת 2](#_Toc458186764)

[דרישות המערכות 3](#_Toc458186765)

[מרכיבי המערכת 5](#_Toc458186766)

[בסיס נתונים 5](#_Toc458186767)

[אתר אינטרנט 5](#_Toc458186768)

[משתמשי המערכת 6](#_Toc458186769)

[מנהל המערכת (Administrator) 6](#_Toc458186770)

[לקוח 6](#_Toc458186771)

[וטרינר/אסיסטנט 6](#_Toc458186772)

[פארמקולוג 6](#_Toc458186773)

[ספק 6](#_Toc458186774)

[דיאגרמות Use-Case 7](#_Toc458186775)

[ניהול משתמשים במערכת 7](#_Toc458186776)

[ניהול דף לקוח 8](#_Toc458186777)

[העברת בעל חיים 9](#_Toc458186778)

[ניהול תרופות 10](#_Toc458186779)

[קביעת מוצרים ומחירים וביצוע הזמנות מספק 11](#_Toc458186780)

[הגדרת שותפות בין וטרינר לפארמקולוג 12](#_Toc458186781)

[תקשורת בין לקוח לוטרינר 13](#_Toc458186782)

[דיאגרמות Activity 14](#_Toc458186783)

[הוספת לקוח, בחירת וטרינר והוספת טיפול 14](#_Toc458186784)

[עבודה מול ספק וקביעת מחירים 15](#_Toc458186785)

# כללי

מערכת זו מיועדת להחליף את השיטה הנוכחית שבה מתנהלות מרפאות וטריניריות ומעקב אחר בעלי החיים שמטופלים בה.

כיום, המרפאות משתמשות בתיקים פיזיים שבהם הדפסים של תוכניות טיפול ומרשמים, שאינם חשופים בדרך קבע ללקוחות, ושאינם מסודרים בצורה נוחה.

המערכת באה להחליף שיטה זו, כך שכל המידע יהיה שמור ונגיש ממקום אחד ברשת, כך שכל אדם רלוונטי יוכל להתחבר ולעשות את הפעולות הרלוונטיות עבורו מול הלקוח.

כך **וטרינר** יוכל להזין את פרטי הטיפול, **לקוח** יוכל לראות את היסטוריית טיפולי בעל החיים שברשותו, **פארמקולוג** יוכל לאשר תרופות מרחוק **וספקים** יוכלו להזין מוצרים אל תוך המערכת.

הוטרינר יוכל גם לראות את היסטוריית הטיפולים של בעל החיים מראשיתה, כולל טיפולים במרפאות אחרות שטיפלו בבעל החיים, וכך להעריך עם הזמן את התקדמות הטיפול.

מערכת זו תוכל למנוע טעויות אנוש שנובעות מחוסר ידע וסדר בין הרופאים השונים שיכולים לטפל בחיה.

# ייעוד המערכת

המערכת תשמש את הוטרינרים לניהול המרפאה, מעקב תיקי הלקוחות, ייצוא דוחות, תקשורת שוטפת עם הספקים והלקוחות ומעקב אחר מלאי ציוד במרפאה. המערכת מחליפה את ההתנהלות הידנית הכוללת ניירת רבה שנוטה ללכת לאיבוד ולהתבלגן, דבר הפוגע במהלך הביקור (שלא לדבר על הכתב הבלתי מובן של הרופאים), גורם לעיכובים מיותרים בשגרה ובחרום בפרט.

# דרישות המערכות

1. המערכת תספק יכולת מעקב אחר תיקי לקוחות
   1. הוספת נתונים אודות טיפולים במרפאה.
   2. צפייה בטיפולים קודמים.
   3. חיפוש אחר לקוח לפי פרמטרים שונים.
   4. צפייה בנתונים אישיים של בעלי החיים.
2. הוספת טיפול חדש ללקוח
   1. במידה והטיפול כולל תרופה – שליחת הודעה לפארמקולוג לאישור\שינוי.
   2. במידה והטיפול כולל חיסון – עדכון פנקס החיסונים הדיגיטלי.
   3. בניית חשבונית בתלות במחירי פרטי הביקור.
3. המערכת תספק לספקים יכולת הוספת מוצרים למאגר המוצרים
   1. בהוספת מוצר, ידרש הספק לקבוע מחיר.
   2. מחיקת מוצר מהמאגר.
   3. שינוי מחיר ופרטים נוספים של מוצר.
4. המערכת תספק יכולות לניהול מחירון
   1. וטרינר יוכל לעבור על רשימת המוצרים ולקבוע מחיר שונה לכל אחד ואחד מהם.
   2. קביעת אחוז רווח על כל מוצר באופן גורף.
   3. שינוי אחוז מע"מ.
5. לוגיסטיקה
   1. הוספת\הסרת מוצרים מהמלאי.
   2. הסרה אוטומטית של מוצר בעת הוצאת חשבונית.
   3. הזמנת מוצרים ועדכון מלאי בהתאם.
6. הוצאת דוחו"ת
   1. דו"ח הכנסות והוצאות.
   2. דו"ח ציוד עדכני.
   3. דו"ח טיפולים פעילים.
   4. דו"ח חיסונים – בוצעו\צריכים להתבצע
7. בקרה על תרופות
   1. בעת יצירת מרשם במרפאה, הודעה תשלח ופארמקולוג הרלוונטי.
   2. פארמקולוג שקיבל התראה על מתן תרופה יוכל לאשרה בהינתן גישה מוגבלת לתיק הלקוח.
   3. הפארמקולוג יוכל לאשר\לדחות\לשנות מרשם כראות עיניו.
   4. הוטרינר יעודכן על השינוי במיידית.
8. בקרת גישה ומידור מידע
   1. כניסה למערכת תאופשר רק באמצעות שם משתמש וסיסמא.
   2. כל משתמש יכול לראות רק את המסכים הרלוונטיים אליו, בהרשאות רלוונטיות אליו (לקוח לא יוכל להוסיף חיסון לבעל החיים וכיו"ב).
9. ניהול משתמשים
   1. למנהל האתר תהיה אפשרות להוסיף\להסיר משתמשים ולקבוע רמות הרשאות שונות.
   2. כל אדם יוכל להירשם לאתר ברמת הרשאות של לקוח (ללא בקרה על בעלי החיים שלו).
10. ניהול תורים
    1. לקוח יוכל לצפות בלו"ז של הוטרינר וקבוע לעצמו תור.
    2. וטרינר יוכל לקבוע שעות פעילות לפי יום, וכן להגדיר ימי חופשה שבהם לא יעבוד כלל.
11. דף פרטי וטרינר
    1. דף זה יהיה נגיש לוטרינר ובו הוא יוכל להגדיר פרטים, לרבות מספר הטלפון שלו, כתובתו, שעות פעילות, סוגי בעלי חיים שבו יכול לטפל והן לכתוב תיאור קצר על עצמו (בסופו של דבר, דף זה יהווה מעין פרסומת עבור הוטרינר)
    2. לקוחות יוכלו לצפות בדף זה, לכתוב חוות דעת, לבחור וטרינר זה כוטרינר של בעל החיים שלהם וכן להזמין דרכו תורים.
12. מנהל האתר יוכל להקבוע הגדרות כלליות עבור המערכת
13. למערכת יהיה ממשק משתמש נוח ואינטואיטיבי
14. המערכת תעמוד בדרישות הביצועים הבאות:
    1. זמינות ויציבות: בכל שעות היממה.
    2. גיבויים: בסיס הנתונים יגובה כולו ברמה יומית.
    3. זמני תגובה: פעולות המערכת יארכו לא יותר מ-2 שניות לכל פעולה (למעט הפקת דו"חות גדולים, שזמן הפקתם לא יעלה על 10 שניות).
    4. קיבולות: המערכת תוכל לתמוך בקיבולות הבאות:
       1. עד 100000 לקוחות.
       2. עד 100000 מוצרים.
       3. עד 1000 משתמשים במקביל.
       4. עד עלות של מיליון שקלים לחשבונית\מחיר מוצר בודד.
    5. המערכת תהיה גמישה לשינויים עתידיים והרחבות פונקציונאליות.

# מרכיבי המערכת

## בסיס נתונים

בסיס הנתונים ימוקם בשרת בענן. בסיס הנתונים יחובר לשרת גיבוי ייעודי שיבצע גיבוי יומי לכל בסיס הנתונים.

## אתר אינטרנט

אתר האינטרנט ימוקם בשרת בענן בצמוד לבסיס הנתונים. לאתר תהיה גישה מכל דפדפן נתמך (IE11 ומעלה, CHROME וFIREFOX).

# משתמשי המערכת

## מנהל המערכת (Administrator)

מנהל המערכת הוא תפקיד ייחודי הניתן לאדם אחד בלבד והוא היחיד שמסוגל לבצע את הפעולות הבאות:

1. הסרת משתמשים במערכת וקביעת הרשאות (לרבות קביעת סוג בעל החיים שרופא מוסמך לטפל בהם).
2. קביעת הגדרות כלליות.
3. צפייה בכל הנתונים במערכת (כל תיקי הלקוחות, כל המחירונים, כל החשבוניות).

## לקוח

לקוח הוא בעצם בעלים של בעל חיים. כל אדם הנרשם למערכת מוגדר מיד ברמת ההרשאות הזו והוא מסוגל לבצע את הפעולות הבאות:

1. צפייה בהיסטוריית הטיפולים של בעלי החיים שלו.
2. הוספת בעל חיים חדש.
3. להגדיר בע"ח כניתן לאימוץ.
4. לבקש בע"ח אחר לאימוץ, ולאשר בקשות אלו הנשלחות אליו.
5. בחירת וטרינר מתאים עבור בעל החיים שלו.
6. לשלוח הודעות לוטרינר המטפל.

## וטרינר/אסיסטנט

משתמש זה הוא רופא, והוא יכול לטפל בכל בעלי החיים שהוא מוגדר כרופא שלהם. משתמש זה יכול:

1. לבקש הוספה של סוג של בעל חיים שהוא יכול לטפל בו מהמנהל.
2. למחוק סוג של בעל חיים שהוא יכול לטפל בו – ללא אישור מנהל.
3. לצפות בתיקי לקוחות של לקוחותיו.
4. להוסיף טיפולים לתיק לקוח, לרבות מרשמים וחשבוניות.
5. הוצאת דו"חות.
6. לשלוח התראות ללקוחות בנושאים רלוונטיים לטיפול.
7. לענות להודעות מלקוחות.
8. בחירת פארמקולוג מתוך רשימת פארמקולוגים להמשך עבודה משותפת.
9. קביעת ספקים איתם ירצה לעבוד, קבלת קטלוג המוצרים שלהם וקביעת המחיר שהוא רוצה לגבות עבורם.

## פארמקולוג

משתמש זה יכול לנהל תרופות במערכת ולאשר מרשמים. ביכולותיו:

1. הזנת\מחיקת\שינוי תרופות במערכת.
2. אישור שותפות מוטרינרים ששלחו בקשת שותפות.
3. לקבל מרשמים מרופאים רלוונטיים – לאשר אותם, לדחות אותם או לשנות אותם.


## ספק

תפקיד הספק לנהל את המוצרים בעולם הוטרינרי שקשורים בחברה בה הוא עובד. מיכולותיו:

1. הוספת מוצרים חדשים.
2. שינויים במוצרים קיימים.
3. מחיקת מוצרים שאינם נמכרים עוד.


# דיאגרמות Use-Case

## ניהול משתמשים במערכת




1. משתמש נרשם למערכת בתפקיד\רמת הרשאות של לקוח.
2. משתמש שמתכוון להשתמש במערכת כלקוח מסוג אחר מבקש שינוי תפקיד.
3. מנהל המערכת מאשר את שינוי רמת ההרשאות לאחר בדיקה מול הלקוח כי הוא אכן מתאים לתפקיד שביקש ומשנה את רמת הרשאותיו.
4. משתמש משנה את פרטי ההתחברות.
5. מנהל המערכת מוחק את המשתמש מהמערכת.

## ניהול דף לקוח




1. לקוח יוצר בעל חיים חדש.
2. לקוח יכול לצפות בדף הלקוח.
3. לקוח בוחר וטרינר.
4. וטרינר מאשר בקשת הצטרפות.
5. וטרינר יכול לצפות בדף הלקוח.
6. וטרינר יכול להוסיף טיפולים לדף הלקוח.
7. פארמקולוג יכול לצפות בדף הלקוח.

## העברת בעל חיים




1. לקוח א' מציע לאימוץ בעל חיים.
2. לקוח ב' בוחר לאמץ את בעל החיים. כתוצאה מכך בעל החיים מוגדר כשייך ללקוח ב'.

## ניהול תרופות




1. פארמקולוג מוסיף תרופות חדשות.
2. פארמקולוג מוחק תרופות שאינן עוד בשימוש.
3. פארמקולוג עורך פרטים של תרופות קיימות.
4. וטרינר בוחר תרופה מרשימת התרופות הקיימות. כתוצאה מכך הפארמקולוג מקבל התראה.

## קביעת מוצרים ומחירים וביצוע הזמנות מספק




1. ספק מוסיף/מסיר מוצרים למערכת ועורך את פרטיהם של המוצרים הקיימים.
2. וטרינר שולח בקשה לעבודה מול ספק.
3. ספק מאשר בקשת הצטרפות.
4. וטרינר רואה רשימה של מוצרים הרלוונטיים עבורו.
5. וטרינר מזמין מוצרים ישירות מהספק.
6. וטרינר קובע מחיר שהוא בוחר לגבות על המוצר.
7. וטרינר קובע אחוז מע"מ.
8. הוטרינר משתמש במוצרים שבמלאי בהזמנות עתידיות.

## הגדרת שותפות בין וטרינר לפארמקולוג



1. וטרינר שולח בקשה שותפות.
2. פארמקולוג מאשר בקשה.
3. וטרינר מקבל התראה שבקשת השותפות אושרה.


## תקשורת בין לקוח לוטרינר



1. לקוח שולח הודעה לוטרינר.
2. וטרינר משיב להודעה מלקוח.
3. וטרינר שולח הודעות לכלל לקוחותיו, או לקבוצה מסוימת לפי קריטריונים (מאחרים לחיסון, למשל).
4. וטרינרים ולקוחות יכולים לקרוא הודעות.

# דיאגרמות Activity

## הוספת לקוח, בחירת וטרינר והוספת טיפול



## עבודה מול ספק וקביעת מחירים

